《题兰溪郑仲循廛隐卷》
明代·陈登

东郭高人结草庐，不嫌纷杂市廛居。宅边种得先生柳，户外时回长者车。

半榻琴樽聊尔尔，一庭风月自如如。日来晓起浑无事，课得儿孙读旧书。

作者简介：（1362—1428）明福建长乐人，字思孝。洪武中以儒士授罗田县丞。善文辞，工篆籀。永乐初诏能书者储翰林，登与华亭沈度、吴县滕用亨同入选。历十年始授中书舍人。登每见残碑断碣，必穷搜摩拓，审度而辨定之。有《石田吟稿》。